**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 13.12.2024, ora 08.00 – 14.12.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 14.12.2024, ora 07.00**

**RÂURI**

Debitele au fost în scădere, exceptând râurile din bazinele hidrografice: Crasna, Barcău, Crişuri, Târnave, Bega, Timiş, Bârzava, Caraş, Nera, Cerna, Jiu, Vedea, bazinele mijlocii şi inferioare ale Oltului, Argeşului şi Ialomiței, bazinul inferior al Mureşului şi cele din Dobrogea, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Siret, bazinele superioare ale râurilor Mureș, Olt, pe afluenții Prutului și mai mici (sub 30% din normalele lunare) pe râurile din bazinele hidrografice: Crasna, Crișul Negru, Crişul Alb, Timiș, Moravița, Caraş şi Cerna şi pe unii afluenți din bazinul Jiului și din bazinul inferior al Oltului.

Formațiunile de gheață (gheață la maluri) existente, au fost în extindere şi intensificare.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în scădere, exceptând râurile din bazinele hidrografice: Crasna, Barcău, Crişuri, Târnave, Bega, Timiş, Bârzava, Caraş, Nera, Cerna, Jiu, Vedea, bazinele mijlocii şi inferioare ale Oltului, Argeşului şi Ialomiței, bazinul inferior al Mureşului şi cele din Dobrogea, unde vor fi relativ staționare.

Formațiunile de gheață (gheață la maluri) se vor menține fără modificari importante.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 13.12 – 14.12.2024 a fost în creștere, având valoarea de 4000 m3/s, sub media multianuală a lunii decembrie (5200 m3/s).

În aval de Porţile de Fier, debitele au fost în creștere pe sectorul Gruia – Tr. Măgurele și în scădere pe sectorul Zimnicea – Tulcea.

Debitul la intrarea în țară (secțiunea Baziaș) va fi staționar (4000 m3/s).

În aval de Porţile de Fier debitele vor fi în creştere pe sectorul Gruia - Zimnicea și în scădere pe sectorul Giurgiu - Tulcea.

**2.** **Situația meteorologică în intervalul 13.12.2024, ora 08.00 – 14.12.2024, ora 06.00**

**ÎN ŢARĂ**

Valorile termice diurne s-au situat în jurul celor specifice datei în cea mai mare parte a țării, iar noaptea vremea a devenit izolat geroasă în nordul Moldovei și în depresiunile din estul Transilvaniei. Ziua, cerul a fost variabil, cu înnorări în vestul, centrul și nordul țării și parțial în est. Izolat au fost precipitații slabe predominant sub formă de ninsoare în Transilvania, Moldova și la munte. Noaptea, cerul s-a degajat treptat în majoritatea zonelor, dar au mai fost înnorări în regiunile sudice, nord-vestice și în Carpații Meridionali. Vântul a suflat slab și moderat, cu intensificări pe parcursul zilei în estul Carpaților Meridionali și de Curbură, cu viteze la rafală de 70...90 km/h, viscolind zăpada și determinând scăderea vizibilității, dar la viteze mai mici în cea mai mare parte a Moldovei și în nordul Dobrogei, iar noaptea în sudul Banatului și al Transilvaniei, cu rafale în general de 50...60 km/h. Era strat de zăpadă în cea mai mare parte a zonei montane și măsura până la ora 20 -în platformele stațiilor meteorologice- până la 77 cm în Munții Vrancei și până la 61 cm în Munții Ceahlău și pe suprafețe mici în Transilvania (până la 5 cm) și în nordul Moldovei și al Olteniei (până la 2 cm). Temperaturile maxime, în scădere față de ziua anterioară îndeosebi în sudul teritoriului, s au încadrat între -1 grad la Întorsura Buzăului, Joseni, Huedin, Voineasa și Dumbrăvița de Codru și 10 grade la Drobeta-Turnu Severin, iar la ora 6 se înregistrau valori termice cuprinse între -12 grade la Joseni și Rădăuți și 4 grade la Moldova Nouă. Izolat, dimineața și noaptea a fost ceață și în prima parte a zilei au fost depunei de polei în Transilvania.

Observație-de ieri de la ora 6 au fost în vigoare 4 mesaje de atenționare cod galben pentru fenomene meteorologice periculoase imediate: 2 emise de către CNPM pentru Muntenia și 2 de către SRPV Sibiu.

**LA BUCUREŞTI**

Regimul termic a fost apropiat de cel specific datei. Cerul a fost variabil, cu unele înnorări spre seară și în cursul nopții, iar vântul a suflat slab până la moderat. Temperatura maximă, în scădere față de ziua anterioară, a fost de 4 grade la Afumați și 5 grade la Filaret și Băneasa, iar la ora 6 se înregistrau -4 grade în Băneasa, -2 grade la Afumați și -1 grad la Filaret.

**3. Prognoza meteorologică în intervalul 14.12.2024, ora 08.00 – 15.12.2024, ora 08.00**

**ÎN ŢARĂ**

.

Vremea se va încălzi, însă dimineața izolat în Moldova și Transilvania va fi ger. Cerul va fi variabil în prima parte a zilei, apoi treptat dinspre sud-vest, nebulozitatea și precipitațiile se vor extinde și vor cuprinde cea mai mare parte a țării. Acestea vor fi slabe cantitativ, mixte în zona deluroasă a Olteniei, Banatului și Crișanei, mai ales sub formă de ploaie în zonele joase de relief din Banat, Crișana și Oltenia, precum și în Muntenia, Dobrogea și sudul Moldovei, iar în restul regiunilor treptat vor predomina ninsorile. Izolat vor fi condiții de polei. Vântul va sufla slab și moderat, cu intensificări locale în zona montană înaltă, cu viteze de 70...90 km/h, unde ninsoarea va fi viscolită și temporar în Moldova, Dobrogea și estul Munteniei, iar ziua și în sudul Banatului, cu rafale în general de 45...55 km/h. Temperaturile maxime se vor încadra între 1 și 8 grade, iar cele minime vor fi cuprinse -4 și 4 grade. Izolat va fi ceață.

**LA BUCUREŞTI**

Cerul va fi variabil, cu înnorări seara și noaptea când temporar vor fi precipitații slabe. Va ploua, dar trecător, cu o probabilitate mai mare spre sfârșitul intervalului, vor fi posibile precipitații sub formă de lapoviță. Vântul va sufla slab și moderat. Temperatura maximă va fi de 5...6 grade, iar cea minimă, mai mare decât cea din noaptea precedentă, se va situa în jurul valorii de 0 grade.

1. ***CALITATEA APELOR***

***Administrația Națională Apele Române*** informează despre producerea, în data de 13.12.2024, ora 10.30, unei poluari accidentale a apei raului Nadăș, pe raza orasului Cluj Napoca, manifestata printr-o culoare maroniu-portocalie a apei. Cauza probabilă a a poluării este evacuarea de ape uzate menajere prin colectorul menajer zonal al CAS SA Cluj, în zona Parcului Tetarom. S-au prelevat probe de apa pentru efectuarea analizelor de laborator din trei puncte: la evacuarea în râul Nădaș, râul Nădaș amonte și aval evacuare (pod Mineasa). Rezultateul analizelor: la evacuare-ape uzate: PH-8,3, O2 dizolvat-0,28 mg/l, T-12,4 0C; râul Nedaș, amonte evacuare: PH-7,89, O2 dizolvat-9,6 mg/l, T-3,7 0C, râul Nedaș-aval evacuare, pod Minesa: PH-7,79, O2 dizolvat-9,92 mg/l, T-3,6 0C. Măsuri întreprinse: se va amplasa în secțiunea de scurgere a cursului de apă, la confluența râului Nădaș cu râul Someșul Mic un sistem de reținere a sedimentelor realizat din baloți de paie pentru limitarea undei de poluare. Nu s-a sesizat mortalitate pisciola. Vom reveni cu informatii suplimentare.

1. ***CALITATEA MEDIULUI***
2. **În domeniul aerului**

***Agenția pentru Protecția Mediului Timiș*** informează despre producerea, în data de 12.12.2024, ora 12.00, unei poluări accidentale a aerului cu cca 730 Smc gaze din cauza coroziunii colectorului de distribuție gaze LTS Dezbenzinare Calacea-Sannicolau Mare, zona Parc Satchinez, județul Timiș. Avaria a fost remediată în aceeași zi, la ora 15.30. Măsuri întreprinse: s-a izolat în cel mai scurt timp posibil tronsonul de colector avariat şi au început lucrările de remediere.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**